Фільм расказвае пра прыгоды 11-гадовага хлопчыка Міка і ягоныя пошукі новага дома. Мік уцякае на ледзяным цмоку, атрымлівае ва ўласнасць каціную фабрыку, сустракае сваё першае каханне і ўрэшце знаходзіць дарогу дамоў. Прыгодніцкі фільм для дзяцей і падлеткаў расказвае пра значэнне сям’і ды сяброўства і пра тое, як важна знайсці шлях дадому – як у рэальнасці, так і ў сваім сэрцы. Паказ фільма прымеркаваны да Сусветнага дня абароны дзяцей. Фільм дэманстуецца супольна з офісам ЮНІСЭФ у Беларусі.